شیشلاں شالو
شیشلان شالو ھور ءِ دُوا اِنت کہ وھد زمانگءَ ھوراں نہ گورتگ ءُ ڈکال بوتگ گُڑا کسانیں چُکاں کسانیں گوشانے یا چادرے زرتگ ء ُیک دُتّکے سمبھینتگ ءُ گُشانءِ تلءَ داتگ ءُ وت مہ وت نازینک اِش جتگُ کہ ھورو ھورو ایر دئے بانک ءِ چُکءَ چیر دئے ءُ پدءَ میتگ ءِ لوگاں تران بوتگ اَنت ءُ گوشتگ اِش. شیشلان شالو دانگے ناہ دئے پِٹُکے آپ دئے شیشگءَ شوداں گڑا میتگءِ مردماں ھمے چُکانی چادرءِ تہءَ ناہ مان کُتگ ءُ
آ.روگءَ لگ اِتگ اَت گڑا چہ پشتءَ ھما لوگ مردماں گلاسے آپ ھمے چکانی سرءَ ریتکگ کہ ھور بہ بات ءُ ڈکال ھلاس بات ءُ ھمے ناہ ھما چُکاں زُرتگ ءُ ھلواہ کُتگ اَنت ءُ پاکیں ھاوندءِ نامءَ ھیرات کرتگ اَنت ءُ چکانی دوا کدی کدی کبول ءُ رستگار بوتگ اَنت ءُ ھور ءُ بارندگانی پاکیں ھاوندءَ داتگ ءُ بھارگاہ بوتگ.
 اَلی جُمّا زامرانی